《寄赠知洋州李泽屯田》
宋代·魏野

一种分符命最优，翠微深处是洋州。
白云绕座疑山相，红旆随行表郡侯。
禅定僧疑陪静话，音声鸟称伴閒游。
更输属邑钱希圣，四季花前共倡酬。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。